เกชา เปลี่ยนวิถี

เกชา เปลี่ยนวิถี (1 เมษายน พ.ศ. 2469 - 28 กรกฎาคม พ.ศ. 2564) นักแสดงอาวุโส มีชื่อเสียงเป็นที่จดจำจากบทเจ้าพ่อ จากภาพยนตร์เรื่อง เพชรตัดเพชร และรับบทผู้ร้ายมาตลอดชีวิตการแสดง

 ประวัติ 
เกชา เปลี่ยนวิถี มีชื่อและนามสกุลจริงว่า เกชา แดนมะตาม เกิดเมื่อวันที่ 1 เมษายน พ.ศ. 2469 ที่อำเภอบ้านโป่ง จังหวัดราชบุรีสูญเสีย 'เกชา เปลี่ยนวิถี' ในวัย95 จากอาการติดเชื้อโควิด19 ในวัยหนุ่มเคยใช้ชีวิตอย่างนักเลงมาก่อน และเคยทำอาชีพคุมคิวรถเมล์สีลมแห่งความหลังของ ดร.ทองธัช หงส์ลดารมภ์นิตยสารผู้จัดการ, ตุลาคม 2528 เริ่มชีวิตการแสดงตั้งแต่ประมาณ พ.ศ. 2498 โดยรับบทพระเอกในภาพยนตร์ ที่มีชื่อเสียงคือเรื่อง ไพรกว้าง (2499) ของละโว้ภาพยนตร์ ทำให้ได้รับเลือกเป็น สมเด็จพระนเรศวรมหาราช ใน นเรศวรมหาราช ของอัศวินภาพยนตร์ ดาวร้าย ในหนังไทย โดยพระเจ้าวรวงศ์เธอ พระองค์เจ้าภาณุพันธุ์ยุคล พ.ศ. 2500 คู่กับ รัตนาภรณ์ อินทรกำแหง แต่ถูกจับด้วยข้อหาเป็นภัยต่อสังคมก่อนเริ่มถ่ายทำในช่วงปลายของรัฐบาลจอมพล ป. พิบูลสงคราม และถูกจำคุกอยู่นานหลายปี  ส่วนบทนำในภาพยนตร์ เสด็จพระองค์ชายใหญ่ทรงคัดเลือก ชูชัย พระขรรค์ชัย มาแสดงแทน

หลังพ้นโทษจำคุก เกชาได้ไปทำงานโรงโม่หิน ที่จังหวัดราชบุรี  และได้รับการชักชวนจากปริญญา ทัศนียกุล ผู้อำนวยการสร้างภาพยนตร์ เพชรตัดเพชร  ให้มารับบทนำ หัวหน้าฝ่ายผู้ร้าย  พบดารานำชื่อดังแห่งยุค  มิตร ชัยบัญชา ลือชัย นฤนาท และ เพชรา เชาวราษฎร์ เมื่อ พ.ศ. 2509 เกชามีชื่อเสียงโด่งดังอีกครั้งในฐานะดาวร้ายจากภาพยนตร์เรื่องนี้ และทำให้ได้รับบทเป็นผู้ร้ายตัวหลักในภาพยนตร์เรื่องต่างๆ นับตั้งแต่นั้นเป็นต้นมา เขามีผลงานการแสดงต่อเนื่องมากมายจนกระทั่งได้ตัดสินใจหยุดรับงานแสดงไปใน พ.ศ. 2530 ก่อนจะกลับมารับงานแสดงอีกครั้งในภาพยนตร์เรื่อง ห้าแพร่ง ตอน "ห้องเตียงรวม" ซึ่งผลิตโดยจีทีเอช เมื่อปี พ.ศ. 2552 โดยรับบทเป็นผู้ป่วยในโรงพยาบาลเตียงข้างเคียงกับ แดน วรเวช ดานุวงศ์

ในวาระสุดท้ายของชีวิต เกชา เปลี่ยนวิถี ได้รับการตรวจพบว่าติดเชื้อจากโรคติดเชื้อไวรัสโคโรนา 2019 ระหว่างเดินทางไปเยี่ยมหลานชายของตนเองที่จังหวัดอุทัยธานี จึงเข้ารับการรักษาตัวที่โรงพยาบาลอุทัยธานีเมื่อวันที่ 14 กรกฎาคม พ.ศ. 2564 โดยมีนายชาดา ไทยเศรษฐ์ ส.ส. อุทัยธานี ซึ่งมีศักดิ์เป็นหลานอาของเกชา เป็นผู้ดูแลค่าใช้จ่ายเกชา เปลี่ยนวิถี ถูกตรวจพบติดโควิด ขณะไปเยี่ยมหลานที่อุทัยธานี กระทั่งอาการป่วยจากโรคดังกล่าวดีขึ้นจนแพทย์เตรียมจะให้กลับไปพักฟื้นที่บ้านแล้ว แต่เกชาได้เสียชีวิตด้วยโรคชราอย่างกะทันหันเสียก่อนนาตาชา เปลี่ยนวิถี เผยคุณพ่อเกชาจากไปด้วยโรคชรา โควิดรักษาหายแล้ว เมื่อวันที่ 28 กรกฎาคม พ.ศ. 2564 ขณะมีอายุได้ 95 ปีเสียชีวิตแล้ว "เกชา เปลี่ยนวิถี" นักแสดงอาวุโส จากไปด้วยโรคโควิด-19 โดยศพของเกชาได้มีการนำไปทำพิธีฝังศพที่กุโบร์บ้านโป่ง อำเภอบ้านโป่ง จังหวัดราชบุรี ตามความปรารถนาก่อนจะเสียชีวิตฝังร่าง “เกชา เปลี่ยนวิถี” ที่กุโบร์บ้านโป่งตามคำสั่งเสีย ขออยู่ข้างๆ บรรพบุรุษ

 ชีวิตส่วนตัว
  ด้านการงานนอกวงการ  
นับถือศาสนาอิสลาม มีตำแหน่งในคณะกรรมการกลางอิสลามแห่งประเทศไทย  ฝ่ายข้อมูลข่าวสารและเทคโนโลยี มติเปลี่ยนแปลงผู้ดำรงตำแหน่งบริหารคณะกรรมการกลางอิสลามแห่งประเทศไทย  11 มิถุนายน 2551

 ด้านการสมรส   
เกชาเคยสมรสมาแล้ว 2 ครั้ง
 ครั้งที่ 1 นางรื่น เปลี่ยนวิถี
 ครั้งที่ 2 นางอนงค์ เปลี่ยนวิถี

 ด้านครอบครัว  
เกชามีบุตรด้วยกันทั้งหมด 5 คน ได้แก่ 
 นาตาชา เปลี่ยนวิถี นางแบบสาวชื่อดัง
 เรชา เปลี่ยนวิถี 
 เดชา เปลี่ยนวิถี 
 เมชา เปลี่ยนวิถี 
 ศรีสกุลณี มาชื่น ลูกสาวอดีตดาวร้าย "เกชา" ถูกชิงทรัพย์หวิดโดนข่มขืน  สยามดารา, 2007-05-08 (นอกสมรส)

ผลงานแสดงภาพยนตร์
 อยุธยาแห่งความหลัง (2495)
 ยอดคน (2498)
 นางใบ้ (2499)
 ไพรกว้าง (2500)
 เพชรตัดเพชร (2509) รับบท มิสเตอร์ตัน
 คนเหนือคน (2510) รับบท อดัม ชา
 เหนือนักเลง (2510)
 สิงห์เหนือเสือใต้ (2511)
 เล็บครุฑ ตอน ประกาศิตจางซูเหลียง (2511)
 ป้อมปืนตาพระยา (2511)
 ลูกกบ (2512)
 รอยปืน (2512)
 เหนือบารมี (2512)
 ดอนเจดีย์ (2512)
 หนาวหัวใจ (2512)
 คมแฝก (2513) รับบท แสน ราชสีห์
 หนองงูเห่า (2515)
 ดาร์บี้ (2516)
 หมอกฟ้า (2516) รับบท ทรงพล
 รสรักลมสวาท (2517)
 ตัดเหลี่ยมเพชร (2518)
 รางวัลชีวิต (2518)
 พรานเพชฌฆาต (2518) รับบท วีระ
 ชุมแพ (2519) รับบท จ่าบุญถม
 ดับสุริยา (2519) รับบท ผู้ใหญ่เทศ พระอาทิตย์
 เสือ 4 แคว (2519) รับบท พ่อเลี้ยงดวงตะวัน
 จระเข้ฟาดหาง (2519)
 เพลิงทรนง (2519) รับบท นายวีระชาติ
 คมเฉือนคม (2519) รับบท ดนัย
 ใครใหญ่ใครอยู่ (2519) รับบท นายประกิจ
 นักเลงสามสลึง (2519) รับบท ประชา
 ราชสีห์ดง (2520)
 ปืนมีตีน (2520) รับบท เดช
 ไอ้สากเหล็ก (2520) รับบท นาย บรรลือ
 นางฟ้าท่าเรือ (2520)
 12 สิงห์สยาม (2520) รับบท ดร ประเสริฐ
 สิงห์สลาตัน (2520)
 มันทะลุฟ้า (2520)
 ดวล (2520)
 ศาลปืน (2520) รับบท ดวงเมือง
 หนึ่งต่อเจ็ด (2520) รับบท อพอลโล
 วีรบุรุษกุ๊ย (2520)
 ถล่มมาเฟีย (2520) รับบท ทรงพล
 นักเลงไม่มีอันดับ (2520)
 ทางเสือผ่าน (2520) รับบท เศรษฐีบุญทอง
 สิงห์รถบรรทุก (2520) รับบท พ่อเลี้ยงพรหมบุญ
 7 ประจัญบาน (2520) รับบท อพอลโล
 เจ้าพ่อ 7 คุก (2520) รับบท เสือชิต
 ทีใครทีมัน (2520) รับบท นายฉัตร วันใจ
 เกวียนหัก (2521) รับบท กำนันรอด
 สืบยัดไส้ (2521)
 ลบลายเสือ (2521)
 2 สิงห์เอเซีย (2521) รับบท หัวหน้าอันธพาล
 มหาหิน (2521) รับบท พ่อเลี้ยงเกียรติ
 ด่านนรก (2521) รับบท รัฟเฟียน มัลโบโร
 สิงห์สั่งป่า (2521) รับบท อนันต์ อัมรินทร์
 นักสู้ภูธร (2521) รับบท กำนันใบ บางบาล
 นักเลงกตัญญู (2521)
 นักฆ่าตะกรุดโทน (2521) รับบท นายประมวล
 มหาภัยพันหน้า (2521) รับบท พ่อเลี้ยงบุญตา
 อาณาจักรนักเลง (2521)
 ดงเย็น (2521) รับบท ท้าวด่าง
 หมัดปืนไว (2521) รับบท นายพล ฮัมมินซัน
 วีรบุรุษ น.ป.ย. (2522)
 ไอ้ติงต๊อง (2522)
 บี้ บอด ใบ้ (2522)
 ไอ้ถึก (2522) รับบท เดชา
 ร้ายก็รัก (2522)
 สิงห์ล่าสิงห์ (2522) รับบท เกรียง
 นรกแตก (2522) รับบท ระหิง
 นักฆ่ามหาประลัย (2523)
 ไอ้ขุนเพลง (2523) รับบท เกชา
 ไอ้ถึกทหารโข่ง (2523)
 เจ้าพ่อภูเขียว (2524) รับบท กำธร
 วันสังหาร (2524) รับบท สีทอง
 ยอดหญิงผู้ยิ่งใหญ่ (2524) รับบท นายบัญชา
 จอมตะบัน (2524)
 ไปรษณีย์สุดหล่อ (2524)
 ไอ้หนวดเหล็ก (2524)
 มหาราชดำ (2524)
 เสือโค่นสิงห์ (2524)
 นายอำเภอไข่ดาว (2525) รับบท บัณฑูร
 นักเลงโตเมืองอีสาน (2525) รับบท เสี่ยยศ (รับเชิญ)
 เพชรตัดหยก (2525) รับบท เดชา (รับเชิญ)
 ดาวพระเสาร์ (2525) รับบท ใหญ่
 เพลิงภูหลวง (2525)
 สมิงจ้าวท่า (2525) รับบท ชาดำ มรกต
 ล่าข้ามแดน (2525) รับบท พายุ
 จ้าวนรก (2525) รับบท เสี่ยบรรจง
 จ้าวภูผา (2526) รับบท นคร
 บางกระทิง (2526)
 สิงห์เดนตาย (2526)
 มรกตดำ (2526) รับบท เกชา
 ชุมแพ ภาค 2 (2527) รับบท จ่าบุญถม
 นักเพลงผู้ยิ่งใหญ่ (2527) รับบท เกชา
 ยันต์สู้ปืน (2527) รับบท นายเจน วนาพรรณ
 ผ่าโลกันต์ (2527)
 ไอ้โหด .357 (2527) รับบท บัญชา
 ฆ่าข้ามแดน (2527)
 สวนทางปืน (2527) รับบท นายสั่ง
 ขุมทองนรก (2529)
 เสือภูพาน (2529) รับบท พวกอันธพาล
 1+1 ฉึ่งแหลก (2530) รับบท นายบุญพงศ์ วงศ์วัฒนากุล
 วิมานเสน่หา (2531)
 สองตระกูลดิบ (2531)
 ขอชื่อ สุธี สามสี่ชาติ (2532) รับบท ผอ องค์การฯ
 ห้าแพร่ง (ตอน ห้องเตียงรวม) (2552) รับบท คนชราที่นอนในห้องเดียวกัน

คอนเสิร์ต

 มหกรรมคอนเสิร์ต นักแสดงร่วมสมัย ครั้งที่ 1 (7 พฤศจิกายน 2538)

อ้างอิง

แหล่งข้อมูลอื่น
 เกชา เปลี่ยนวิถี ฐานข้อมูลภาพยนตร์และละครไทย



หมวดหมู่:มุสลิมชาวไทย
หมวดหมู่:บุคคลจากอำเภอบ้านโป่ง
ก
หมวดหมู่:หัวหน้าอาชญากรชาวไทย
หมวดหมู่:นักโทษของประเทศไทย
หมวดหมู่:นักแสดงชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงจากจังหวัดราชบุรี